35,000 jitolbu lill-Istati Uniti twaqqaf il-persekuzzjoni tal-insara fil-Kosovo
Waħda mill-knejjes Kattoliċi mfarrka fil-Kosovo Petizzjoni ffirmta minn aktar minn 35,000 persuna li ntbagħatet lill-President Amerikan Donald Trump, lill-Kungress Amerikan u lid-Dipartiment tal-Istat qed titlob lill-Amerika biex twaqqaf il-persekuzzjoni tal-insara u minoritajiet oħra fil-Kosovo. Fost dawk li ffirmaw din il-petizzjoni, biex juru ll-appoġġ tagħhom għal din it-talba hemm mexxejja tal-komunità Serba-Amerikana, Isqfijiet tal-Knisja Ortodossa Serba, iċ-Chairman Emeritus tal-Fondazzjoni Xjentifika Tesla, il-President tal-Kunsill Nazzjonali tad-Difiża tas-Serbja u bosta esperti legali. 150 knisja mfarrka Hu fatt magħruf li aktar minn kwart ta' miljun Kristjani Ortodossi Serbi u membri ta' minoritajiet oħra fosthom Lhud u Roma, tneħħew mill-Kosovo f'eżerċizzju ta' tindif etniku. Magħhom inqatlu madwar 1,000 persuna oħra. Barra minn, aktar minn 150 knisja u monasteri, uħud minnhom tat-13 u l-14-il seklu, inqerdu. L-insara fil-Kosovo llum għadhom suġġetti għal vjolenza kontinwa u ma jistgħux imorru f'postijiet fejn jitolbu. Barra minn dan, l-insara u minoritajiet reliġjużi oħra huma mċaħħda minn ikel, mediċini u ħtiġijiet oħra. Parti mill-finanzjament ta' din il-persekuzzjoni u dawn il-ħruxijiet tħallsu minn flus li ċittadini Amerikan jħallsu f'taxxi, billi l-Amerika bejn l-2007 u -2017 għenet b'$859 miljun lill-Gvern tal-Kosovo. Bosta organiżazzjonijiet Ewropej u gruppi favur id-drittijiet tal-bniedem qed iħeġġu lill-Istati Uniti biex jieqfu jgħinu lit-tmexxija kriminali tal-Kosovo li hi akkużata b'korruzzjoni sfrenata u ksur tal-liġi fosthom bi traffikr uman, tixried u traffikr ta' drogi, ħażna ta' organi umani u li qed tħalli l-ISIS, jinfirxu fil-pajjiż.